Ocoa

Se Systematisk inndeling

Ocoa er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En nokså liten, kontrastrikt tegnet trebukk. Hodet er svart med en lys flekk i pannen, pronotum hovedsakelig brungult, dekkvingene svarte med to par hvite flekker, beina brunrøde. Antennene er tynne og omtrent så lange som kroppen. Pronotum er rektangulært med en avrundet knøl på hver side, dekkvingene jevnbrede.

Utbredelse 
Arten er bare kjent fra Colombia.

Systematisk inndeling 
Navnet Ocoa har også blitt brukt på typeslekten for fluefamilien Ocoidae. Dette navnet er imidlertid nyere og har nå blitt endret til Evocoa.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Hemilophini J. Thomson, 1868
 Slekten Ocoa Lane, 1970
 Ocoa ochromimoides Lane, 1970

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Biller formelt beskrevet i 1970
Dyr formelt beskrevet av Frederico Lane
Colombias insekter
Colombias endemiske fauna